སྐྱིད་ལཱ་དགོན་པ་ཨ་ཎིམོ་གྲྭ་ཚང་། Kila Goenpa Nunnery

བསྟན་འཛིན་ནོར་བུ་འདི་གྲུབ་ཐོབ་ལྕེ་དཀར་བ་གི་མི་བརྒྱུད་རིམ་པ་ ༤ པ་ཨིན་མི་འདི་ལུ་ཨ་ལུ་གཉིས་ཡོད་མི་ལས་ བུ་དཔའ་བོ་རྡོ་རྗེ་དང་བུམོ་བདེ་མཆོག་མ་ཨིན་མས། དཔའ་བོ་རྡོ་རྗེ་འདི་བོད་ལུ་ལྷ་ཤུན་ཆོས་ཀྱི་བློ་གྲོས་ལས་ཤེས་ཡོན་སྦྱངས་ཏེ་གྲུབ༌པ༌ཐོབ༌ནུག། ཨིན༌རུང༌བདེ༌མཆོག༌མ༌གིས༌ཨ༌ལུ
བུ༌གཉིས༌སྐྱེས༌ཡོདཔ༌ལས༌མིང༌ཡང༌ཆོས༌རྒཡལ༌ནོར༌བུ༌དང༌བསྟན༌པ༌ཟེར༌བཏགས༌ནུག། བུ༌གཉིས༌བླམ༌ངག༌དབང༌ཆོས༌རྒྱལ༌གྱིས༌འོག༌ལུ༌ གྲུབ༌ཐོབ༌གནམ༌མེད༌ས༌མེད༌ཡོངས༌གྲགས༌ཅན༌ཅིག༌ལུ༌གྱུར༌ནུག། བུ༌གཉིས༌འདི༌ལྷོ༌མཱོན༌གྱི༌གཡུས༌ལུ༌འགྱོ༌དགོ༌པའི༌ལུང༌བསྟན༌ཡོདཔ༌ཨིན༌མས། (སྤ༌རོ༌རྫོང༌ཁག། གནམ༌ལོ༌མེད། སྤྱི༌ལོ༌ ༢༠༡༨)
དུས་རབས་ ༡༦ པའི་ནང་ལུ་ཆོས་རྒཡལ་ནོར་བུ་དང་བསྟན་པ་བོད་ལས་འོངས་ཞིན་ན་ ཟར་ཆེན་བསམ་གཏན་ཆོས་གླིང་དང་སྐྱིད་ལཱ་བདེ་ཆེན་གཡང་རྩེ་བཞེངས་ནུག། ཁོང་གཉིས་ཀྱིས་བཟོ་སྐྲུན་འདི་འགོ་བཙུགས་ནུག། ཁོང་གཉིས་ཀྱིས་བོད་ལས་ཁོང་ར་གཉིས་ཀྱི་ཨ་ཁུ་དཔའ་བོ་རྡོ་རྗེ་འདི་འབོ་ཞིན་ན་ འགོ་ཐོག་ལུ་སྐྱིད་ལཱ་བདེ་ཆེན་གཡང་རྩེ་ཟེར་སླབ་མི་ སྐྱིད་ལཱ་དགོན་པ་ལུ་བཞུགས་ནུག། དེ་བསྒང་ཁོ་སྒོམ་གནང་སྟེ་ཐགུས་དབ།མ་ལུ་བཞུགས་པའི་བྱག་ཕུག་འདི་ད་ལྟོ་ཡང་མཉལ་ནི་ཡོདཔ་ཨིན་མས། ཨ་ཁུ་དཔའ་བོ་རྡོ་རྗེ་དང་ཁོ་རའི་ཚ་བོ་གཉིས་ཀྱིས་ ནང་པའི་ཆོས་ཀྱི་བསྟན་པ་འདི་འབྲུག་རྒྱལ་ཁབ་ནང་ལུ་དར་ཁྱབ་མཛད་གནང་ནུག། དུས་རབས་ ༡༩ པ་ནང་ལུ་རྗེ་འཇམ་དཔལ་ཤེས་རབ་རྒྱལ་མཚན་གྱིས་སྒོ་རི་ཀུན་སྣང་འོད་ཟེར་སྒང་ཟེར་མི་ལྷ་ཁང་འདི་བཞེངས་ཡོད་མི་དེ་གིས་ སྤ་རོ་གི་ལུང་གཞོངས་ནང་ལུ་དམ་པའི་ཆོས་ཀྱི་སྐོར་ལས་ལེ་ཤ་ཤེས་ཚུགསཔ་བཟོ་ནུག།
ཞབས་དྲུང་རིན་པོ་ཆེ་གི་ཐུགས་ཀྱི་སྤྲུལ་པ་ཞབས་དྲུང་ངག་དབང་རྣམ་རྒྱལ་ ངག་དབང་འཇིགས་མེད་ནོར་བུ་ཡང་སྒོ་རི་ཀུན་སྣང་འོད་ཟེར་སྒང་དགོན་པ་གི་སྤྱི་བླ་སྦེ་བཞུགས་གནང་ནུག། དེ་གི་ཤུལ་ལས་ཞབས་དྲུང་ངག་དབང་འཇིགས་མེད་ནོར་བུ་རིན་པོ་ཆེ་གིས་ ལྷ་ཁང་འདི་ཉམས་གསོ་མཛད་དེ་སྤ་རོ་ལུ་ལྟ་བཤལ་ཚུ་ལུ་མཐོང་སྣང་དྲག་ཤོས་ཅིག་སྦེ་ཡོདཔ་ཨིན་མས། ནཱ་ལས་བྱེ་ལ་གྲུ་རྫིང་། ཇ་མོ་ལྷ་རི་གངས་རི་དང་བྱི་ཅུ་དྲག་བཀལ་ཚུ་སྤ་རོ་གི་ལུང་གཞོངས་ནང་ལུ་ག་ནི་བ་ཡ་མཚན་ཅན་ཅིག་སྦེ་མཐོང་ཚུགསཔ་ཨིན་མས། སྤྱི་ལེ་ལཱ་ཁ་ཐུག་ལུ་དར་ཤིང་ལེ་ཤ་མཐོང་ཚུགསཔ་ཨིན་མས། ལོ་ངོ་དག་པ་ཅིག་གི་ཧེ་མ་སྐྱིད་ལཱ་དགོན་པ་འདི་ནང་པའི་ཤེས་ཡོན་སྦྱང་སའི་སློབ་གྲྭ་གཅིག་སྦེ་སྡོད་ཡོདཔ་ཨིན་རུང་ ད་ལྟོ་གནམ་དགུན་གྱང་དྲགས་ནི་དང་གནམ་བྱཱར་ཆརཔ་ཤུགས་རྐྱབ་པའི་རྐྱེན་ངན་ལུ་བརྟེན་ཏེ་ སྤ་རོ་ཁྲོམ་ཁར་སྤོ་བཤུད་འབད་ཡོདཔ་ཨིན་མས། 
ད་ལྟོ་དགོན་པ་འདི་ཆོསཔ་དབེན་པའི་རི་ཁྲོད་སྟེན་ཏེ་ཉམས་ལེན་འབད་མི་ཆ་ཁྱབ་ཚུ་གི་དོན་ལུ་ཨིནམ་ལས་ སྒོམ་རྐྱབ་སའི་ས་གོ་ལེ་ཤ་ཅིག་ར་མཐོང་ཚུགསཔ་ཨིན་མས། དགོན་པའི་ས་གནས་དེ་ཁར་ཨ་ཎིམོ་ཞལ་གྲངས་ ༢༠-༢༥ གི་བར་ཡོད་མི་ཚུ་གིས་ ས་གནས་དེ་ཁར་ཆོས་ཉམས་ལེན་འབད་བར་འོང་མི་ཚུ་ལུ་ཞབས་ཏོག་ཚུ་ཕུལཝ་ཨིན་མས། 
དོགན་པ་འདི་ནང་ལུ་མཆོད་བཤམས་གཙོ་ཅན་གཉིས་ཡོདཔ་ཨིན་མས། ཁང་མིག་གཅིག་འདི་ཁོང་གི་ལྷ་སྐལ་གཙོ་བོ་སྤྱན་རས་གཟིགས་ཀྱི་དོན་ལུ་ཨིན་མས། དགོན་པ་འདི་ནང་ལུ་འབྲུག་པ་དཀར་བརྒྱུད་ཀྱི་བླམ་རྩ་ཅན་ མང་རབས་ཅིག་གི་ནང་རྟེན་གཙོ་བོ་ལེཤ་ར་ཡོདཔ་ཨིན་མས། དགོན་པ་འདི་གི་ས་གནས་ཀྱི་ཆོས་སྲུང་ཡང་སྐྱིད་ལཱ་རྡོ་རྗེ་བྲག་བཙན་དང་ བཀྲིས་ཚེ་རིང་མ་ཨིན་མས། ཨ་ཎིམོ་ཚུ་གིས་དུས་ཚོད་མང་ཤོས་ར་རྣམ་ཐར་ལྷག་ནི་དང་ཁ་ཐུན་གཏང་སྟེ་རྫོགསཔ་ཨིན་མས། ཨ་ཎིམོ་ཚུ་འཕྲལ་འཕྲལ་སྦེ་ར་སྤ་རོ་ཁྲོམ་ཁར་ བཟའ་འཐུང་གི་རིགས་ཚུ་མཁོ་སྒྲུབ་འབད་བར་འོང་དོ་ཡོདཔ་ཨིན། 
སྐྱིད་ལཱ་དགོན་པའི་མཐའ་འཁོར་གྱི་མཐོང་སྣང་།
སྤྱི་ལི་ལཱ།
འབྲུག་གི་འགྲོ་འགྲུལ་ལ་འདི་ཨ་ཎིམོ་གྲྭ་ཚང་གི་ལྟག་ལུ་ཡོདཔ་ཨིན། སྤྱི་ལི་ལ་འདི་རྒྱ་མཚོ་ལས་མི་ཊར་ ༣༩༩༨ ཀྱི་ལྟག་ལུ་ཡོདཔ་ཨིན། ས་གནས་ཀྱི་མི་སེར་ཚུ་ས་གོ་འདི་ནང་དར་འཕྱར་ནི་དང་མཛར་ཅུམ་ཟ་ནི་ས་གོ་ག་ནི་བ་མཛེས་ཏོག་ཏོ་ཡོདཔ་ལས་ མཛར་ཅུམ་ཟ་བར་འོངམ་ཨིན། དེ་ཁ་ལས་ཡི་མ་ལཱ་ཡན་གྱི་གངས་རི་བྱི་ཅུ་བྲག་སྐྱེད་དང་ཇོ་མོ་ལྷ་རི་ཚུ་མཐོང་ཚུགསཔ་ཨིན། ལ་འདི་གིས་སྤ་རོ་དང་ཧཱ་གི་ལུང་གཞོངས་གཉིས་སོ་སོ་ཁ་ཕྱེཝ་ཨིན། ལ་འདི་འབྲུག་རྒྱལ་ཁབ་ནང་གི་ལ་མཛེས་ཤོས་གཅིག་ཨིནམ་མ་ཚད་ དེ་ཁ་ལས་གནམ་བཟང་པའི་སྐབས་ལུ་སྤ་རོ་གི་ལུང་གཞོངས་ག་ར་མཛེས་ཆ་དང་ལྡནམ་སྦེ་མཐོང་ཚུགསཔ་ཨིན། ས་གནས་དེ་ཁར་ཨེ་ཏོག་མེ་ཏོག་དང་འབྲུག་རྒྱལ་ཡོངས་ཀྱི་མེ་ཏོག་ ཚེར་སྔོན་མེ་ཏོག་ཚུ་ཡང་མཐོང་ཚུགསཔ་མ་ཚད་ བྱ་རིགས་རྣམ་པ་སྣ་ཚོགས་སྦེ་མཐོང་ཚུགསཔ་ཨིན། ས་གནས་དེ་ཁ་ལས་སྐྱིད་ལ་དགོན་པ་ལྷོད་ལྷོད་དུས་ཡུན་ཆུ་ཚོད་ཕྱེད་དང་གཅིག་དེ་ཅིག་འགོརཝ་ཨིན། (བཱུ་ཊན་ཡི་མ་ལ་ཡན་ཧོ་ལི་ཌེསི། གནམ་ལོ་མེད། སྤྱི་ལོ་ ༢༠༠༨།)

༡. སྤ༌རོ༌རྫོང༌ཁག། སྐཡིད༌ལ༌དགོན༌པ། གནམ༌ལོ༌མེད། སྤྱི༌ལོ༌ ༢༠༡༨། ཡོངས༌འབྲེལ༌ཁ༌བྱང༌།  http://www.paro.gov.bt/node/311

༢. བཱུ་ཊན་ཡི་མ་ལ་ཡན་ཧོ་ལི་ཌེསི། སྐྱིད་ལ་དགོན་པ་ཨ་ཎིམོ་གྲྭ་ཚང་། གནམ་ལོ་མེད། སྤྱི་ལོ་ ༢༠༠༨། ཡོངས་འབྲེལ་ཁ་བྱང་། https://bhutanculturaltravel.com/kila-goenpa-nunnery/#:~:text=History%20of%20Kila%20Goenpa%20Nunnery,known%20as%20Kila%20Dechen%20Yangtse.